da en nl en de da nn da en da da da da da da da da da da da da da da da da da da da da da da da da da da pl en en en en da sv da da sv da it en da en en en da da it da da da en sv da da sv nl da da pl da cs fi da en da da da da da da en
en blog om sund og slank livsstil
Så er det blevet tid til at tage Sundhedstemperaturen for første gang på andre end mig selv, og jeg starter med Matilde, som er indehaver af en af Danmarks største trænings- og sundhedsblogs Helsematilde.dk. Matilde træner meget, rigtig meget. Og hun er en af de rigtig rå, der dyrker crossfit mange gange om ugen og altid har laset hud på hænderne fra vægtene. Men hun er rigtig meget andet også. Jeg elsker at følge hendes blog, fordi hun bl.a. er meget åben og ærlig omkring nogle meget hårde ting, hun har været igennem, og deler både op- og nedturene, som ikke kun handler om træningscentret. Det er gået lige i hjertet på mig. Matilde har en filosofi om, at det skal være sjovt at være sund, og den er faktisk så stærk, at hun har skrevet en bog om det, der udkommer lige om lidt!
Find hendes blog HER og god fornøjelse med første interview! 🙂
Hvor sund føler du dig lige nu på en skala fra 1-10, hvor 10 er det højeste?
Jeg føler mig nok omkring 9. Jeg har haft en rigtig god dag, trænet i to timer hvor jeg fik ny pr (personlig rekord i dødløft og har grinet en del i løbet af dagen. Så har jeg været sammen med en god veninde og nået at gøre rent. Det giver overskud og glæde, og så føler jeg mig sund derefter. Jeg har fået mad, når jeg har været sulten, fået drukket nok og har sovet godt i nat.
Hvor lavt har du været på skalaen?
Jeg har været helt nede. Da jeg var i kærestesorg, og da jeg var i sorg over at have mistet min lillebror. I en periode levede jeg af lakridser og rødvin. Der følte jeg mig ikke sund, men jeg vidste også, at det var en fase, og at det ikke ville vare evigt. Jeg prioriterede ikke sundhed der, fordi jeg intet overskud havde til andet end at overleve.
Hvad er sund livsstil for dig
At jeg er glad, får grinet, er social, har gode veninder, er sammen med min familie ofte, og jeg får sved på panden nogle gange om ugen. Jeg vil også gerne have frugt og grønt hver dag, men sker det ikke, så er det okay. Det er vigtigere for mig at få pulsen op og koble hovedet fra – det er sundhed for mig, fordi det er min pause i en travl hverdag.
Hvordan holder du dig sund?
Jeg spiser når jeg er sulten, jeg træner og er enormt aktiv, både fordi jeg cykler alle steder og går meget på mit arbejde. Derudover holder jeg mig sund som jeg beskriver i punkt 3.
Har du nogensinde været på kur?
Jeg har prøvet en juicekur, fordi jeg gerne ville mærke på egen krop, hvad det var folk talte om. Og jeg var ikke fan!
Hvor ofte træner du?
Jeg træner 5-6 gange om ugen.
Primært crossfit og vægtløftning og så løber og cykler jeg også en del.
Har du tidligere trænet noget, som du savner i dag?
Jeg var ret glad for step, som jeg dyrkede med nogle veninder for nogle år siden. Jeg kunne godt lide musikken og rytmen, men jeg har ikke lyst til at prioritere det længere.
Hvordan forkæler du dig selv?
Det kan være mange ting. Et langt bad, en god kop kaffe, kage, god mad, en biograftur med min veninde, en aften i sofaen med mine forældre, et glas rødvin, en aften hvor jeg er mig selv og har nattøj på.
Hvad er din yndlingsret, når det skal være sundt?
Jeg er glad for omelet med grøntsager! Helst min mors!
Hvad er din sunde yndlingsnack?
Mandler, rosiner og æbler!
Gør det i dit eget tempo og fordi du har lyst, tid, og synes det er sjovt. Lad være at gøre noget fordi du føler, at du skal, eller fordi dine veninder gør det. Find den træningsform du kan lide og som giver dig energi. Spis efter din fornuft, lad være med at forbyde dig selv noget. Spis variereret, drik godt med vand og sørg for ikke at have for travlt.
1 Comment CATEGORIES: Sundhedstemperaturen TAGGED: interview, sundhed, tips
11. april 2016 at 19:45
Helt enig. Både bloggen og Matildes Instagram er super inspirerende, så også et kæmpe (y) herfra. 🙂
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Gem mit navn, mail og websted i denne browser til næste gang jeg kommenterer.
Leave this field empty please:
Currently you have JavaScript disabled. In order to post comments, please make sure JavaScript and Cookies are enabled, and reload te page. Click here for instructions on how to enable JavaScript in your browser.
Her finder du sunde tips og nemme opskrifter, status på evig elevatorvægt, træning, og alt der hører til den sunde livsstil, som jeg arbejder hårdt på at holde, men som jeg har så svært ved.
STATUS #4 – STILSTAND
STATUS #3 – OVER HALVVEJS
STATUS #2 – TESTER MIN STYRKE
STATUS #1 PÅ SLANKEPROJEKT – STOLT!
VENINDE TABTE 13 KG PÅ 2 MÅNEDER – NY STRATEGI!
· THEME BY ECLAIR DESIGNS ·